
	ACTA 


	Expedient núm.: 
	Òrgan col·legiat: 

	JGL/2021/39 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	18 d’octubre de 2021 

	Durada 
	des de les 19.00 fins a les 21.45 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/37 de la Junta de Govern Local de la sessió duta a terme el dia 4 d'octubre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient AA 608. Canvi de nom llicència activitat bar restaurant 

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de bar restaurant, que actualment figura a nom d’una altra persona, i que disposa de llicència per a l’activitat per acord de la Junta de Govern Local de data 27 de desembre de 2012 (exp. AA 608);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat. L’Ajuntament es reserva el dret de sol·licitar un certificat tècnic acreditatiu que inclogui la comprovació acústica de l’efectivitat de les mesures d’aïllament adoptades enfront del soroll i possibles vibracions en l’ambient interior i exterior, amb el local i la maquinària en funcionament.


	Expedient 1471/2021. Canvi de nom llicència d’obertura per a una activitat de centre d’entrenament personal i fisioteràpia (exp. AA 708)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de centre d’entrenament personal i fisioteràpia (exp. AA 708);
Considerant el que disposa la Llei 20/2009, de 4 de desembre, de prevenció i control ambiental de les activitats, la Llei 16/2015, de 21 de juliol, de Simplificació de l'Activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


ACTIVITATS INNÒCUES
	Expedient 1816/2021. Règim de comunicació – habitatge d’ús turístic compartit

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 15/2021
Activitat: habitatge d’ús turístic compartit
Registre d’entrada: 2021-E-RC-2141, de 30 de juliol
Resolució: 30 de juliol de 2021.


	Expedient 1962/2021. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 16/2021
Activitat: habitatge d’ús turístic
Registre d’entrada: 2021-E-RC-2143, de 30 de juliol
Resolució: 30 de juliol de 2021.


	Expedient 1877/2021. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 20/2021
Activitat: habitatge d’ús turístic
Registre d’entrada: 2021-E-RC-2516, de 5 d’octubre
Resolució: 5 d’octubre de 2021.


AFERS SOCIALS
	Expedient 1900/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de petició d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


	Expedient 1920/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de petició d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual.


	Expedient 1841/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00094 FS2021, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, per pagar el lloguer d'un habitatge corresponent al mes de juliol de 2021, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1855/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2016/00265;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1898/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00195;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1899/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00195;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de dotze euros amb cinquanta cèntims (12,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1932/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2015/00255;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de dinou euros amb tretze cèntims (19,13 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1356/2021. Llicència d'alta subministrament d'aigua per a obres – solar Ptda. de Sant Bernat

	Favorable
	Tipus de votació: unanimitat

	Vista la sol·licitud de llicència d'alta en el subministrament d'aigua potable per a obres a un solar situat a la partida de Sant Bernat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, analitzada la informació disponible i la disposició de xarxa a l’indret en qüestió, es considera viable poder facilitar un punt de connexió per a un ramal privat que dugui l’aigua fins a peu de finca. El ramal haurà de connectar a la línia anomenada Nova Sant Bernat. L’execució íntegra de la connexió es portarà a terme pel Servei Municipal d’Aigua, facturant les despeses de personal i materials necessaris a la sol·licitant. Cal fer efectiu, abans de l’inici de les obres, l’import de les taxes i dels treballs a realitzar pel Servei Municipal d’Aigua (s’adjunta pressupost).


	Expedient 1646/2021. Llicència d'alta subministrament d'aigua per a reg – solar Ptda. Sant Bernat 

	Favorable
	Tipus de votació: unanimitat

	Vista la sol·licitud de llicència d'alta en el subministrament d'aigua potable per a reg a un solar situat a la partida de Sant Bernat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, analitzada la informació disponible i la disposició de xarxa a l’indret en qüestió, es considera viable poder facilitar un punt de connexió per a un ramal privat que dugui l’aigua fins a peu de finca. El ramal haurà de connectar a la línia anomenada Nova Sant Bernat. La connexió amb l’execució dels treballs d’excavació, obra civil i rebliment de rasa poden anar parcialment a càrrec del sol·licitant o es pot dur a terme l’execució íntegra de la connexió per part del Servei Municipal d’Aigua, facturant les despeses de personal i materials necessaris al sol·licitant. Cal fer efectiu, abans de l’inici de les obres, l’import de les taxes i dels treballs a realitzar pel Servei Municipal d’Aigua (s’adjunta pressupost) i sol·licitar la comunicació d’obres, si s’escau.


	Expedient 1644/2021. Revisió facturació aigua 1r trimestre de 2021 – hort 

	Desfavorable
	Tipus de votació: unanimitat

	Vista la sol·licitud de petició per la revisió de la facturació d’aigua de un hort, corresponent al 1r trimestre de 2021, ja que té un consum molt elevat;
Vist que s’ha revisat el cas i s’ha observat que el consum del 1r trimestre es deu a no tenir una lectura dels trimestres anteriors ja que el Servei d’Aigua Municipal no pot accedir al comptador;
Vist que cada trimestre se sol·licitava, deixant un avís, que l’usuari facilites la lectura del comptador i que durant deu trimestres no es va poder obtenir la lectura del comptador per cap mitjà;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que no es pot atendre la seva demanda.


	Expedient 1901/2021. Instal·lació d'un comptador d’aigua a l’entrada d'un edifici

	Favorable
	Tipus de votació: unanimitat

	Vista la sol·licitud per la instal·lació d’un comptador d’aigua a l’entrada d’un edifici, per tal que alimenti un descalcificador d’aigua que es vol instal·lar;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que, per poder instal·lar el comptador, prèviament ha de donar-se d’alta del subministrament d’aigua mitjançant una llicència. En el moment que faci efectiva la llicència i el cost i la instal·lació del comptador (289,66 €) es procedirà a instal·lar el comptador d’aigua.


	Expedient 1835/2021. Tallar el subministrament d’aigua a la zona de la urbanització Cabana del Silo

	Favorable
	Tipus de votació: unanimitat

	Vista la sol·licitud per a tallar el subministrament d’aigua a la zona de la urbanització Cabana del Silo, el dia 4 d’octubre entre les 09.00 i les 11.00 hores, per tal de poder instal·lar una boca d’incendis i quatre boques de reg;
Atès que el dia 4 d’octubre és un dia laborable i el tall de subministrament d’aigua afectaria a moltes empreses;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda, amb el consens del sol·licitant, tallar el subministrament d’aigua a la zona de la urbanització Cabana del Silo el dia 17 d’octubre de 2021, de les 07.30 a les 09.30 hores.


	Expedient 1842/2021. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2018/00055 FS2021, i a proposta dels regidors delegats de Serveis i Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda condonar les factures d'aigua d'un habitatge corresponents al 1r i 2n trimestre de 2021, per un import de cent onze euros amb disset cèntims (111,17 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 1967/2021. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol del cementiri municipal de Solsona i que figuri al seu nom;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


	Expedient 1968/2021. Canvi de nom de la concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de canvi de nom, a favor seu i d’una altra persona de la concessió del dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l’expedició d’un títol de nínxol o renovació, ascendeix a 19,50 €.


	Expedient 1965/2021. Permís per dipositar unes cendres – columbari 

	Favorable
	Tipus de votació: unanimitat

	Vista la sol·licitud de permissió per dipositar una urna amb unes cendres a un columbari del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita un cop pagada la taxa establerta a l’ordenança corresponent. El preu públic per treballs de cementiri ascendeix a 150,00 €/servei més el 21% d'IVA.


CONTRACTACIÓ
	Contractació. Expedient 1020/2021. Contracte menor de subministrament – adquirir llums ornamentals de Nadal

	Favorable
	Tipus de votació: unanimitat

	Vist l'informe justificatiu de la necessitat del contracte emès per l'alcaldessa de data 1 d'octubre de 2021, en la qual es motiva la necessitat i idoneïtat d'efectuar un contracte menor de subministrament per adquirir llums ornamentals de Nadal pels carrers de Solsona que encara no en disposen o que les tenen obsoletes, i així poder decorar el màxim de ciutat possible;
El codi CPV d'aquest contracte de subministrament és 31522000-1;
La lluminària existent forma part d'un conjunt amb una mateixa tipologia i, per tant, els nous llums a adquirir s'hi han de poder integrar.
Des de Serveis Tècnics s'ha fet recerca i únicament s'ha trobat un taller amb disposició d'efectuar aquesta demanda: és l'empresa Estrella de Queralt, SL, de Navàs, que fabrica artesanalment els llums de Nadal que se li encarreguen. S'ha sol·licitat pressupost a l'empresa, que l'ha presentat per l'import de 6.867,00 €, sense IVA, (1.442,07 € del 21% IVA), amb un preu final de 8.309,07 €. L'import és adequat pel material que es vol adquirir.
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament de llums ornamentals de Nadal per als carrers Sant Miquel, Llobera i Bofia, al contractista Estrella de Queralt, SL,  per un import de l'import de 6.867,00 €, sense IVA, (1.442,07 € del 21% IVA), amb un preu final de 8.309,07 €.
Segon. Autoritzar i disposar per l'import de la despesa del contracte, amb càrrec a l'aplicació pressupostària 9290.2261 per a l’exercici 2021.
Tercer. Designar com a responsable del contracte el tècnic de serveis de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari que ha presentat pressupost.


	Expedient 1891/2021. Contracte menor de subministrament – adquirir un tòtem comercial pel portal de Llobera

	Favorable
	Tipus de votació: unanimitat

	Vist l’informe tècnic elaborat pel tècnic de comerç i l’informe de necessitats emès pel regidor delegat de Desenvolupament local per tal d'adquirir un tòtem comercial pel portal de Llobera;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda iniciar l’expedient de contractació amb l’empresa Geosilva Projectes, SL, del tòtem comercial per un valor de 10.620,00 € (IVA exclòs).


	Expedient 901/2019. Contracte "Manteniment funcional i preventiu de l'enllumenat públic"

	Desfavorable
	Tipus de votació: unanimitat

	Vist l'informe emès per l'enginyer municipal de data 15 d'octubre de 2021, en relació a l’estat del contracte d’adjudicació del "Manteniment funcional i preventiu de l'enllumenat públic", entre l'Ajuntament de Solsona i Instal·lacions Malé, SL, de data 29 de desembre de 2020;
Vist que en aquest informe es detalla el següent:
· Pel que fa a la renovació sense cost dels 20 punts led, en el moment de redactar aquest informe, tot i haver-se sol·licitat, no es disposa de proposta per part de l’adjudicatari per executar la millora.
· Pel que fa a l’enumeració amb codis QR, tot i haver estat requerit en diverses ocasions, en el moment de redactar aquest informe, tot i haver-se sol·licitat no es disposa de proposta per part de l’adjudicatari per executar la millora.
· Pel que fa a la necessitat d'informes setmanals de l’estat de l’enllumenat, aquests no s’estan realitzant. Tampoc de les substitucions o actuacions realitzades.
· Pels avisos que es reben de ciutadans de lluminàries sense funcionar des de fa temps, s'entenen que les rondes setmanals no s’estan executant, com tampoc les reparacions de punts de llum en els terminis marcats al plec; no consta cap comunicat als serveis tècnics municipals indicant dificultats que no permetin complir els terminis fixats;
Vist l'informe emès per la regidora delegada d'Urbanisme, Obres i Serveis municipals de data 14 d'octubre de 2021 que, d'acord amb l'informe de l'enginyer municipal en relació a l'estat del contracte, aconsella no prorrogar el contracte la durada del qual està prevista fins a 31 de desembre de 2021;
Vist que, si no es vol prorrogar el contracte, l'Ajuntament ha de comunicar de forma fefaent la finalització del mateix justificant l'acabament del termini i la voluntat de no prorrogar el contracte. L’esmentada comunicació no requereix cap tràmit d'audiència ni d’al·legacions ja que es tracta d'un negoci jurídic subjecte a una data inicial i final, sense que es pugui formular cap oposició a aquesta finalització;
Examinada la documentació que l'acompanya, vist l'informe de Secretaria, i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014;
A proposta de la regidora delegada d'Urbanisme, Obres i Serveis municipals, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. No prorrogar el contracte "Manteniment funcional i preventiu de l'enllumenat públic", entre l'Ajuntament de Solsona i Instal·lacions Malé, SL, de data 29 de desembre de 2020, ateses les causes citades en la part expositiva, finalitzant la seva vigència a data 31 de desembre de 2021.
Segon. Notificar al contractista l'acord de no prorrogar el contracte.


CONVENIS
	Expedient 1702/2020. Addenda al conveni de col·laboració per l’execució del projecte estratègic "Producte d’aquí, compromís amb les persones, el territori i la qualitat (anualitat 2021)" en el marc del programa de Desenvolupament Rural de Catalunya 2014-2020 (operació 19.03.01)

	Favorable
	Tipus de votació: unanimitat

	Es dona compte de l'addenda al conveni de col·laboració per l’execució del projecte estratègic "Producte d’aquí, compromís amb les persones, el territori i la qualitat (anualitat 2021)" en el marc del programa de Desenvolupament Rural de Catalunya 2014-2020 (operació 19.03.01), i que es transcriu tot seguit:
«Addenda al conveni de col·laboració per l’execució del projecte estratègic "Producte d’aquí, compromís amb les persones, el territori i la qualitat (anualitat 2021)" en el marc del programa de Desenvolupament Rural de Catalunya 2014-2020 (operació 19.03.01)
Solsona, en la data de la signatura
Reunits
D’una part, el Sr. Francesc Lluch Majoral, President del Consorci per al Desenvolupament de la Catalunya Central, amb seu al passeig Jaume Balmes de Cervera, telèfon 973531300 i correu electrònic info@lcc.cat , actuant en el seu nom i representació. Actuant com a GAL Coordinador.
I de les altres parts,
El Sr. Josep Caelles i Subirana, president per delegació del Consell Comarcal del Solsonès, amb seu al carrer Dominics de Solsona, telèfon 973482003 i correu electrònic consell@elsolsones.cat actuant en el seu nom i representació. Actuant com a ens col·laborador.
La Sr. Judit Gisbert i Ester, Alcaldessa de Solsona, amb seu al carrer Castell, 20 de Solsona, telèfon 973480050 i correu electrònic ajuntament@ajsolsona.cat , actuant en el seu nom i representació. Actuant com a ens col·laborador.
El Sr. Ferran Estruch i Torrents, Alcalde de Cardona, amb seu a la Plaça de la Fira, 1 de Cardona , telèfon 93691000 i correu electrònic alcaldia@cardona.cat , actuant en el seu nom i representació. Actuant com a ens col·laborador.
El Sr. Ferran Ginestà i Vila, president del Patronat de Turisme del Solsonès, amb seu al carrer Dominics, 12 de Solsona, telèfon 973482003 i correu electrònic ferran.ginesta@elsolsones.cat, actuant en el seu nom i representació. Actuant com a ens col·laboradors.
Totes les parts es reconeixen la capacitat legal necessària per formalitzar aquesta addenda i,
Exposen
I. Vista la Ordre ARP/69/2019, de 9 d'abril, per la qual s'aproven les bases reguladores dels ajuts per al desenvolupament de projectes de cooperació dels grups d'acció local de Catalunya, en el marc del Programa de desenvolupament rural de Catalunya 2014-2020 (operació 19.03.01).
II. Vista la Resolució ARP/842/2020, de 8 d’abril, per la qual es convoquen els ajuts per al desenvolupament de projectes de cooperació dels grups d'acció local de Catalunya, en el marc del Programa de Desenvolupament Rural de Catalunya 2014-2020 (operació 19.03.01) corresponents a l'any 2020 (ref. BDNS 502492).
III. Vista la Resolució ARP/1269/2020, de 3 de juny, per la qual es modifica el termini per presentar les sol·licituds d’ajuts per al desenvolupament de projectes de cooperació del grups d’acció local de Catalunya, convocats per la Resolució ARP/842/2020, de 8 d’abril.
IV. Vista la voluntat dels territoris signants de continuar amb l’execució del projecte comú per impulsar el projecte Producte d’aquí, compromís amb les persones, el territori i la qualitat (anualitat 2021).
V. Vista la Resolució del Departament d’Agricultura, Ramaderia, Pesca i Alimentació de la Generalitat de Catalunya de data 6 d’agost de 2020 per l’execució del projecte “Producte d’aquí, compromís amb les persones, el territori i la qualitat”, per un import de pressupost total de 12.276,47 euros, a executar en el període màxim del 31 d’octubre de 2021.
VI. El Patronat de Turisme del Solsonès, òrgan autònom del Consell Comarcal del Solsonès també participa en l’execució de les actuacions del projecte, i per aquest motiu sol·licita la seva inclusió en el conveni sense aportació econòmica (clàusula setena). L’aportació econòmica del Patronat serà a través del Consell Comarcal del Solsonès per un import de 1.250,00 € que no s’inclouen en el pressupost d’aquest conveni ja que serà per la realització d’accions complementàries al projecte que seran executades i pagades directament pel Consell Comarcal del Solsonès als proveïdors.
Per tal d’instrumentalitzar aquesta participació econòmica, formalitzen el present conveni que es regirà per les següents
Modificacions al conveni referenciat a l'apartat i de la part expositiva (parts signants i clàusules):
S’inclou com a part signant en l’apartat de Reunits:
El Sr. Ferran Ginestà i Vila, president del Patronat de Turisme del Solsonès, amb seu Al carrer dels Dominics, 12, de Solsona, telèfon 973482003 i correu electrònic ferran.ginesta@elsolsones.cat, actuant en el seu nom i representació. Actuant com a ens col·laborador.
S’inclou en l’apartat Expositiu el punt:
VI. El Patronat de Turisme del Solsonès, òrgan autònom del Consell Comarcal del Solsonès també participa en l’execució de les actuacions del projecte, i per aquest motiu sol·licita la seva inclusió en el conveni sense aportació econòmica (clàusula setena). L’aportació econòmica del Patronat serà a través del Consell Comarcal del Solsonès per un import de 1.250,00 € que no s’inclouen en el pressupost d’aquest conveni ja que serà per la realització d’accions complementàries al projecte que seran executades i pagades directament pel consell comarcal del Solsonès als proveïdors.
I en prova de conformitat signem la present addenda de col·laboració, en el lloc i data de la signatura.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut de l'addenda al conveni esmentat i autoritzar l’alcaldessa per signar-la.


CULTURA
	Expedient 1812/2021. 1a edició de la Solsoterra, Fira de la Terra del Solsonès, 23 i 24 d'octubre

	Favorable
	Tipus de votació: unanimitat

	Vista la sol·licitud presentada i subscrita per Josep Caelles i Subirana, president per delegació del Consell Comarcal del Solsonès, en què demana, amb motiu de la 1a edició de Solsoterra, Fira de la Terra del Solsonès, fruit de la unió de la Fira del Bolet del Solsonès i l'Ecològica, els dies 23 i 24 d'octubre, autorització per poder utilitzar el material, els serveis i l'ocupació dels diferents espais públics, que a continuació es detallen:
Per que fa al material i els serveis:
· penjar el cartell d’exposició a la façana de l’Ajuntament durant el cap de setmana de la Fira
· megafonia del nucli antic en funcionament durant els dos dies de la Fira
· tres connexions al subministrament elèctric a la plaça Major (una a la paret del Banc Santander, l'altra davant de la llibreria Verdaguer i la tercera davant de l’antiga oficina de Caixa de Manresa)
· dues connexions al subministrament elèctric a la plaça de la Catedral (una a la font i l’altra a la teiera ubicada a la cantonada de la Catedral)
· una connexió al subministrament elèctric al carrer de Sant Miquel (davant del despatx d'advocats)
· una connexió de subministrament elèctric a la plaça de Palau (davant la botiga de ca la Carme)
· incrementar la il·luminació de l’entrada de l’Ajuntament per a l’exposició de bolets
· baixar les pilones del carrer de Sant Miquel i del Vall Calent pel muntatge del dissabte, 23 d'octubre (de 8.00 a 11.00 hores) i desmuntatge del diumenge, 24 d'octubre (de 13.30 a 15.00 hores)
· traslladar del local del Consell Comarcal a la plaça Major (local de l’antiga Caixa de Manresa): 10 taules de fusta més els cavallets corresponents, 40 cadires, equip de so i 10 taules de plàstic
· 100 cadires a la plaça de Palau
· material per a la plaça del Consell Comarcal: escenari gran format per dues tarimes, cortines negres de la plaça de Sant Joan i estructura per a darrere de l’escenari per a subjectar-les a la plaça del Consell Comarcal pels dos dies de la Fira, 15 tanques grogues, 30 taules de plàstic, 150 cadires, contenidors de vidre i d’orgànica, 8 barres i 4 taulells d’inox de l’estand de les botifarres, del local del Consell portar les tauletes i bancs de fusta i instal·lar tires de llum i tires de decoració (realitzar el muntatge, el material ja el tenim)
· cuineta de l’Agència els dos dies de la Fira a la plaça del Consell Comarcal
· quatre bidons senyalitzadors (els mateixos que es van utilitzar per la Fira de Sant Isidre).
Pel que fa a l’ocupació dels espais públics:
· plaça de la Catedral, per a ubicar els estands del Mercat Ecològic del Solsonès
· carrer de Sant Miquel, per a les parades d’artesania ecològica
· plaça Major, per a les parades de venda de bolets
· plaça de Palau, per als tallers i activitats infantils
· plaça del Consell Comarcal de Solsonès, per al Solsbirra Fest, mercat de cervesa artesana
· espai de davant l’Ajuntament, per a tallers infantils
· entrada de l’edifici de l’Ajuntament, per a l’exposició de bolets, organitzada pel Grup de Natura del Solsonès
· sala de Cultura de l’Ajuntament, per a realitzar diferents xerrades
· ús de la sala Polivalent, en cas de pluja, durant tot el cap de setmana de la Fira.
Els horaris de la Fira seran el dissabte dia 23 d’octubre, de 10.00 a 20.00 hores, i el diumenge dia 24 d’octubre, de 10.00 a 14.00 hores, excepte el mercat de cervesa artesana del dissabte dia 23 d’octubre, que finalitzarà a les 23.00 hores, ja que hi ha programat un concert;
Vist l'informe 530/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda autoritzar el material, els serveis i l'ocupació dels espais públics que se sol·liciten excepte l'ús de la Sala Polivalent, en cas de pluja, ja que està cedida a una altra entitat. Es comunica al sol·licitant que a l’hora de col·locar les parades de venda i d’altres equipaments, s'ha de deixar espai suficient per a què pugi circular un vehicles d’urgència, en cas de necessitat. L’organització haurà de prendre totes les mesures necessàries per controlar l’aforament de les persones que assisteixin tant als d’actes que es puguin desenvolupar als interiors dels locals com als que se celebrin als espais exteriors, així com el compliment de la resta de resolucions en matèria de salut pública per la situació epidemiològica que hi hagi vigent els dies 23 i 24 d'octubre.


	Expedient 1936/2021. Lloguer de la Sala Polivalent, dia 7 de desembre de 2021

	Desfavorable
	Tipus de votació: unanimitat

	Vista la sol·licitud de lloguer de la Sala Polivalent el dia 7 de desembre, durant tot el dia, per dur a terme el Soundtech Festival, festival de música electrònica;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, vistos els precedents d'aquests tipus de concerts (música electrònica) a la Sala Polivalent, que han motivat moltes queixes pels sorolls i la brutícia generada, tal i com consta als informes redactats al seu moment per la Policia Local, es denega el lloguer de la Sala Polivalent per dur a terme el festival de música electrònica.


	Expedient 1979/2021. Llar d'Infants Arrels – utilització material

	Favorable
	Tipus de votació: unanimitat

	Vista la sol·licitud per una representant de la Llar d'Infants Arrels, en què, en motiu de la celebració de la castanyada a l'Escola el dia 29 d'octubre, al matí, demana un bidó amb reixa per coure les castanyes;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


EDUCACIÓ
	Expedient 1970/2021. Festa de reconeixement docent 2021 – ajut econòmic

	Favorable
	Tipus de votació: unanimitat

	Vista la sol·licitud presentada per la directora de l'Escola Arrels II, en què exposa que el dia 25 de novembre de 2021 es farà la Festa de reconeixement docent, en la qual es farà el reconeixement als quatre professors jubilats el curs 2019-2020 i els sis jubilats el curs 2020-2021, i sol·licita un ajut per fer front a les despeses de la festa;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir un ajut de vuit-cents euros (800,00 €). 


	Expedient 1971/2021. Projecte del Servei Comunitari "L'Institut s'implica amb el Solsonès"

	Favorable
	Tipus de votació: unanimitat

	L'alcaldessa dona compte de l'escrit tramès per l'Institut Francesc Ribalta i en el qual es presenta el Projecte del Servei Comunitari "L'Institut s'implica amb el Solsonès". El projecte, adreçat a alumnes de 4t d'ESO consisteix en elaborar i realitzar un treball entorn a una de les entitats del Solsonès, tant civil com social, per la qual cosa demana la col·laboració de l'Ajuntament per acollir els joves que s'ofereixin en aquells treballs o activitats que s'acordin durant 10 hores. 


ESPORTS
	Expedient 1953/2021. Ajuts per associacions i entitats esportives de Solsona 2021

	Favorable
	Tipus de votació: unanimitat

	Vist que, en data 1 d'octubre de 2021, es proposa aprovar les bases reguladores dels ajuts per associacions i entitats esportives per a la temporada 2021/2022, amb les seves modificacions respectives en relació a les bases anteriors;
Vist que es manté l’interès per seguir fomentant la iniciativa ciutadana en activitats de caire esportiu, contribuint al seu finançament i/o consecució. Fa referències a accions esportives de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària;
Vist que un cop aprovades les bases reguladores per a obtenir els ajuts, s’obrirà un període per a que les entitats puguin presentar les sol·licituds corresponents;
Vist que l’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona a l’empara del que estableix la Llei 38/2003, de 17 de novembre, general de subvencions (LGS);
Examinada la documentació que l'acompanya, vist l'informe de Secretaria, i de conformitat amb allò que s'ha fixat en l'article 23 de la Llei 38/2003, de 17 de novembre, general de subvencions, l'article 21.1.f) i s) de la Llei 7/1985, de 2 d'abril, reguladora de les bases del règim local;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents acorda:
Primer. Aprovar la convocatòria per a la concessió d'ajuts per a associacions i entitats esportives de Solsona, per procediment de concurrència competitiva en matèria d'esports, amb el text que figura en l'annex.
Segon. Aprovar la despesa a la qual ascendeix l'import de la subvenció, d'acord amb les partides pressupostàries per a l'exercici 2021 següents:
· 341048007 Promoció esport base.
· 3410 48008 Ajuts entitats i altres.
Tercer. Publicar aquestes bases a la web municipal i a qualsevol altre mitjà per tal de donar la màxima publicitat a les entitats i associacions esportives de Solsona.
Annex
«Bases reguladores dels ajuts per associacions i entitats esportives de Solsona
Presentació
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts en forma de convenis i subvencions per a les associacions i entitats sense ànim de lucre del municipi de Solsona que realitzin activitats esportives.
Des de l'Ajuntament de Solsona es vol fomentar la iniciativa ciutadana en activitats de caire esportiu, contribuint al seu finançament i/o consecució. Es fa referència a accions esportives de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això, un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
En aquest sentit, l'Ajuntament considera els convenis com una eina essencial de col·laboració i participació entre l'Administració local i les entitats ciutadanes. Es vol, doncs, potenciar aquests convenis, en tant que marquen una implicació més evident entre l'Ajuntament i les entitats, a través dels pactes i les obligacions de cadascuna de les parts.
Per altra banda, les subvencions s'han d'entendre com un ajut de l'Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona a l’empara del que estableix la Llei 38/2003, de 17 de novembre, general de subvencions (LGS).
Article 1. Sol·licitants
Podran optar a aquests ajuts i beneficiar-se’n:
· Entitats o associacions sense ànim de lucre que tinguin el seu domicili social al municipi de Solsona que realitzin activitats esportives. Han d'estar inscrites en el Registre d'entitats de la Generalitat de Catalunya.
· Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfobes i/o misògines.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 2. Tipus d’ajut
Existeixen diferents fórmules d’aportació municipal:
1. Subvenció ordinària: S'entén per subvenció ordinària aquell ajut o suport econòmic que es concedeix als sol·licitants que ho hagin demanat de forma explícita, dins els terminis i condicions que s'estableix en aquesta normativa, i que abastin o responguin a una proposta concreta d'activitat d'una entitat, associació o col·lectiu.
Aquestes subvencions s’atorgaran per dos conceptes diferents, amb partida pressupostària diferenciada:
· Per la realització d’activitats esportives a la ciutat de Solsona.
· Pel foment de l’esport de base federat: destinades a aquelles entitats esportives de Solsona que hagin tingut esportistes de base federats en alguna de les Federacions Catalanes dels diferents esports en la temporada anterior. El nombre de fitxes federatives d’esport de base per poder optar en aquesta subvenció haurà de ser d’un mínim de 12.
L’ajut s’atorgarà mitjançant concurrència competitiva.
2. Subvenció directa o conveni: És el conjunt de pactes que configuren una línia de cooperació entre l'entitat o col·lectiu i l'Ajuntament. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents entre l'entitat i l'Ajuntament, el qual adopta i prioritza la via de la cooperació per potenciar el teixit associatiu de la ciutat. L’ajut s’atorgarà per concessió directa quan:
· Estigui convingut en el pressupost municipal.
· Per imposició legal o de l’ens.
· Per raons d’imposició pública, social, econòmica o humanitària i per aquells casos en què la seva singularitat dificulti la convocatòria pública mitjançant concurrència competitiva.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
Article 3. Documentació a presentar
Per a formalitzar la petició els sol·licitants cal presentar a l’OAC (Oficina d’Atenció Ciutadana) de l’Ajuntament de Solsona una instància especificant la línia d’ajut i el projecte per al qual se sol·licita la subvenció. Si és el cas, s’haurà d’adjuntar un projecte més específic de l’acció esportiva que es vol realitzar.
S’hi ha de fer constar la documentació següent:
· Execució de l’actuació. PJ1 i PJ2
· Finançament de l’actuació (recursos propis / altres ajuts). JCF
· Factures Cost total de l’actuació (còpies de les factures i altres documents de valor probatori equivalent, amb el corresponent comprovant de pagament). JCJ
· Full de dades bancàries.
· Declaració que no té cap causa de prohibició per a rebre la subvenció (art. 13 LGS).
· Declaració d’acceptació de les bases presents.
· Declaració d’estar al corrent del compliment de les obligacions tributàries i de la Seguretat Social.
· Documentació que acrediti que l’entitat està donada d’alta en el Registre d'entitats del Consell Català de l’Esport (número i data d’afiliació).
· Còpia del NIF de l’entitat i del DNI del President.
En el cas concret de les subvencions ordinàries pel foment de l’esport de base federat, caldrà també entregar els documents que acreditin la informació següent:
· Pertànyer i/o disputar qualsevol competició federada organitzada per la federació esportiva corresponent. Cal tenir en compte que tots els nois i noies han d’estar donats d’alta per la federació i a qualsevol mútua asseguradora de la federació corresponent.
· Relació dels nois/es integrants de cada equip o categoria (especificant nom, cognoms, data de naixement i categoria) de la temporada en qüestió.
· Còpia de les fitxes federatives i/o tríptic d’inscripció de la temporada passada, de tots els integrants de cada equip i/o individuals. O bé, del tríptic/relació d’ alta a la federació i/o mútua corresponent.
· Còpia del calendari de competició.
· Esquema desglossat dels dies i hores d’entrenament setmanal de l’entitat.
Article 4. Terminis
Termini de presentació: el termini per presentar les sol·licituds d’ajut començarà el dia 26 d’octubre de 2021, inclòs, i es podran presentar fins el dia 8 de novembre de 2021, inclòs.
Termini de resposta per part de l'Ajuntament: l'Ajuntament donarà una resposta a les sol·licituds rebudes durant els 10 dies següents a la finalització del termini de presentació.
Termini per justificar: la data per a justificar l'ajut, si s'escau, serà, com a màxim, el dia 29 de novembre de 2021 (inclòs).
Els documents justificatius hauran de tenir correspondència amb l’any de concessió de la subvenció.
Un cop s’hagi comprovat la correcta execució de l’actuació i s’hagi completat la justificació necessària, es procedirà al reconeixement de l’obligació i el pagament al beneficiari, en els termes i terminis previstos a l’acord d’atorgament.
Article 5. Criteris de valoració de les sol·licituds per a la concessió de subvencions
Les sol·licituds seran analitzades per la regidoria d’ Esports amb la finalitat de fer una distribució racional dels recursos disponibles i una avaluació dels projectes presentats.
En el cas de les subvencions ordinàries per activitats esportives, convenis, i subvencions extraordinàries, es tindran en compte els criteris de valoració següents:
1. Interès general i municipal del projecte.
2. Repercussió social i nivell de participació.
3. Caire innovador i singularitat del projecte.
4. Activitats de recuperació i manteniment d'aspectes vinculats a l’activitat esportiva del municipi.
5. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals, la sostenibilitat i el respecte al medi.
6. La tradició esportiva a la ciutat de l’acte tenint en compte el nombre d’edicions dutes a terme i la seva periodicitat.
7. Les accions que potenciïn la difusió i el coneixement del patrimoni esportiu de la ciutat de Solsona, així com la seva conservació i divulgació.
8. Dèficit d'activitats anàlogues en el municipi.
9. Grau suficient d'elaboració, qualitat i treball previ del projecte.
10. Propostes que complementin aspectes de l'oferta esportiva generada des de l'Ajuntament, i que es puguin congestionar.
11. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions.
12. Difusió del nom de la ciutat.
13. Nivell de repercussió de l'activitat en els mitjans de comunicació.
14. Es valoraran positivament altres entrades econòmiques que rebin els sol·licitants: subvencions d'altres organismes, entrades per a activitats, quotes del socis, etc. És a dir, les iniciatives que comptin amb un finançament diversificat.
15. Àmbit i durada de l'activitat.
En el cas de les subvencions ordinàries per foment de l’esport base federat els criteris de repartició seran els següents:
· Cada entitat rebrà una quantitat fixa segons l’ús de les instal·lacions, més una quantitat variable en funció de la quantitat d’esportistes de base federats i el temps de competició.
· La quantitat fixa, per cada entitat que es pugui acollir a les bases d’aquesta subvenció, tindrà un import de 600,00 € si utilitza les instal·lacions municipals per l’activitat esportiva, i de 1.000,00 € si no les utilitza.
· L’import total de la suma de les quantitats variables de cada entitat ascendirà al total de la partida assignada per aquesta subvenció menys la suma de les quantitats fixes assignades a cada entitat.
· La quantitat variable per entitat es repartirà segons el criteri de càlcul següent:
i. Per a cada entitat s’obté un valor “per punts” (P) multiplicant el nombre d’esportistes de base federats per la durada de la competició en mesos.
ii. Se suma els valors “per punts” (P) de totes les entitats.
iii. S’obté per a cada entitat el “valor percentual” (%) dividint el valor “per punts” (P) per la suma dels valors “per punts” de totes les entitats.
iv. Es multiplica el “valor percentual” (%) de cada entitat per l’import total a repartir en quantitats variables, i s’obté la quantitat variable a repartir a cada entitat.
Article 6. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria d’Esports, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluador un cop realitzada l'activitat acompanyat dels programes o cartells.
3. Trametre de forma regular a la regidoria d’Esports la informació de les activitats a realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 7. Pautes i procediment
Un cop presentades les sol·licituds:
· L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
· La concessió o la denegació es notificarà expressament a cada entitat o col·lectiu.
· Si l'acord és de concessió de l'ajut sol·licitat, s'especificarà l'entitat o associació que l'ha rebut, l' import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria d’Esports.
· Si l'acord és de denegació, se n'argumentarà la causa a l’entitat.
· El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat.
Altres consideracions
Amb la presentació de la sol·licitud s'entendrà implícita l'acceptació total d'aquestes bases, per la qual cosa l'incompliment d'algun dels seus punts podrà considerar-se com a causa de revocació de l'ajut concedit.
El servei corresponent comprovarà l'aplicació efectiva de l'ajut a les finalitats per a les quals ha estat concedit, i el concessionari facilitarà l'accés a la informació necessària a aquest efecte, en el cas que es requereixi.
La sol·licitud d'ajut no obliga l'Ajuntament a concedir-lo, ni dona dret a l'entitat a rebre'l. Així mateix, el fet d'haver rebut un ajut en un exercici, no suposa el seu atorgament forçós en exercicis posteriors, en cas que no es reuneixin les condicions exigides a les bases.
L'Ajuntament podrà fer totes les comprovacions que li calguin abans i després d'atorgar l'ajut i valorarà especialment la certesa de la documentació presentada.
L'Ajuntament podrà anul·lar l'ajut totalment o parcialment quan l'activitat es desviï del programa previst i per l’ incompliment dels requisits, que porta implícita la renúncia de l’ajut, i es procedirà d’ofici a la seva revocació.»


	Expedient 1976/2021. Lliga Comarcal de Bitlles Catalanes del Solsonès, dia 6 de novembre

	Favorable
	Tipus de votació: unanimitat

	Vista la sol·licitud presentada i subscrita pel Consell Comarcal del Solsonès, en què demana autorització per disputar la segona jornada de la Lliga Comarcal de Bitlles Catalanes del Solsonès, el dia 6 de novembre de 2021, de les 16.00 a les 18.00 hores, així com poder disposar d'una connexió al subministrament elèctric per connectar el marcador electrònic;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 1985/2021. Setmana del Cross Escolar, del 19 al 29 d'octubre de 2021

	Favorable
	Tipus de votació: unanimitat

	Vista la sol·licitud presentada i subscrita per Xavier Castellana i Gamisans, president del Consell Esportiu del Solsonès, en què exposa que les setmanes del 19 al 29 d'octubre de 2021 s'organitzarà la Setmana del Cross Escolar a l'escola, i demana poder utilitzar 15 tanques el dia 21 d'octubre, al camp de futbol del Camp del Serra, per a l'Escola Arrels I, el dia 22 d'octubre al parc adjacent de la Cissa, per a l'Escola El Vinyet, el dia 26 d'octubre al pati de l'Escola Setelsis, i el dia 29 d'octubre a l'Institut Francesc Ribalta;
A proposta del regidor delegat d'Esports i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita.


GOVERNACIÓ
	Expedient 1925/2021. Concessió gual núm. 794 

	Favorable
	Tipus de votació: unanimitat

	Vista la sol·licitud de llicència per col·locar un gual, de 8 metres, al carrer Àngel Guimerà;
Atès que el sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 544/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir el gual número 794, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2021 és de 74,20 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
3. Concedir l’abonament del primer semestre.


	Expedient 1957/2021. Concessió gual núm. 795 

	Favorable
	Tipus de votació: unanimitat

	Vista la sol·licitud de llicència per col·locar un gual, de 4 metres, a l'avinguda de la Verge de Fàtima;
Atès que el sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 549/2021 emès per la Policia Local, en què s'exposa que entre el gual sol·licitat i un altre gual ja concedit queda una distància de 4’60 m i que aquesta distància és insuficient per deixar habilitada una plaça d’estacionament per a un turisme, i es proposa pintar estacionaments de motos per tal de poder aprofitar l’espai;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir el gual número 795, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2021 és de 49,20 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
3. Concedir l’abonament del primer semestre.


	Expedient 1911/2021. Baixa de la llicència del gual núm. 766 

	Favorable
	Tipus de votació: unanimitat

	Vista la sol·licitud de baixa de la llicència del gual núm. 766 del carrer de Camp del Molí;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la baixa sol·licitada.


	Expedient 1875/2021. Amisol – tall circulació via pública, 8 d'octubre

	Favorable
	Tipus de votació: unanimitat

	Vista la sol·licitud presentada i subscrita per Carla Vendrell i Garrabou, gerent de l'Associació Amisol, en què demana autorització per poder penjar unes peces de puzle als balcons, del tram que va del portal del Castell fins al portal del Pont, amb l'ajuda d'una màquina grua, el dia 8 d'octubre, de les 15.00 a les 19.00 hores;
Vist l’informe 534/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, sense perjudici de l’autorització que els ha de concedir els propietaris dels balcons i sempre que es deixi espai suficient per la circulació dels vianants i es comunica a la sol·licitant que el muntatge s'haurà de començar un cop quedi el mercat desmuntat.


	Expedient 1890/2021. Sanció – butlleta denúncia (exp. núm. A4026)

	Desfavorable
	Tipus de votació: unanimitat

	Vista la sol·licitud, en què es demana que es retiri una sanció imposada per la Policia Local el dia 23 de setembre de 2021, a les 12.17 hores, per estacionar, un vehicle, al carrer del Castell, ja que ha de transportar els materials necessaris per l'obra que s'està duen a terme a l'immoble situat a la cantonada del carrer de Sant Pau amb el carrer del Castell;
Vist l'informe 535/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud, ja que la Policia Local l'havia avisat amb anterioritat que al carrer del Castell està prohibit estacionar vehicles i que el dia de la denúncia es van fer diferents passades per la zona i, en cap moment, es va observar que es duguessin a terme treballs de càrrega i descàrrega, però si que es va poder advertir que el vehicle no es movia del lloc.


	Expedient 1905/2021. Revisar permisos concedits per poder dur a terme actes amb música a la zona de la piscina i el jardí d’un hotel 

	Favorable
	Tipus de votació: unanimitat

	Vista la sol·licitud per a que es revisin els permisos concedits a un hotel, per poder dur a terme actes amb música a la zona de la piscina i el jardí d’un hotel, ja que, com a veïna de la zona, creu que no compleixen ni amb la normativa de soroll ni amb els horaris per poder dur a terme les actuacions, ja que el dia 2 d'octubre, a les 00.30 hores, encara se sentia la música amb un volum molt elevat, tot i haver trucat a la Policia Local;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que es valorarà la llicència d'activitats de què disposa l'establiment i es tindrà en compte per a la concessió d'autoritzacions per a futurs concerts.


	Expedient 1894/2021. Ocupació via pública

	Favorable
	Tipus de votació: unanimitat

	Vista la sol·licitud d’autorització per ocupar la via pública, per dur a terme el rodatge d’un vídeo promocional d'accessoris per a motocicletes al portal del Castell, per la part del carrer del Castell, el dia 27 d'octubre de 2021, de les 07.30 a les 09.30 hores, sense afectar ni la circulació de vehicles ni de vianants;
Vist l'informe 538/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, sempre que no s'entorpeixi la circulació dels nens i nenes a l'entrada de l'Escola Arrels, a partir de les 8.50 i fins les 09.15 hores.


	Expedient 1924/2021. Actuació musical en directe, 16 d'octubre de 2021

	Favorable
	Tipus de votació: unanimitat

	Vista la sol·licitud d’autorització per oferir dos concerts a la terrassa del bar situat a la plaça de Sant Roc, el dia 16 d'octubre, de les 13.00 a les 15.00 hores i de les 20.00 a les 22.00 hores, també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que només s'autoritza el concert de les 13.00 a les 15.00 hores. L’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 16 d'octubre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1978/2021. Actuació musical en directe, 23 d'octubre de 2021

	Favorable
	Tipus de votació: unanimitat

	Vista la sol·licitud d’autorització per oferir dos concerts a la terrassa del bar situat a la plaça de Sant Roc, el dia 23 d'octubre, de les 13.00 a les 15.00 hores i de les 19.00 a les 21.00 hores, també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que només s'autoritza el concert de les 13.00 a les 15.00 hores. L’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 23 d'octubre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1974/2021. Actuació musical en directe, 22 d'octubre de 2021

	Favorable
	Tipus de votació: unanimitat

	Vista la sol·licitud d’autorització per oferir un concert davant del bar situat al carrer del Castell, el dia 22 d'octubre, de les 22.00 a les 23.30 hores;
Vist l'informe 552/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 22 d'octubre, i del compliment estricte dels horaris fixats, de les possibles incidències que es puguin produir i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1889/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1922/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1966/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per uns vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir les targes per l'Oficina d'Atenció Ciutadana.


	Expedient 1969/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud presentada i subscrita pel Consell Comarcal del Solsonès, en què demana la concessió de la tarja de proximitat per a l’accés de vehicles al nucli antic mitjançant control remot per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir les tarja per l'Oficina d'Atenció Ciutadana.


	Expedient 1904/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1906/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1942/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 1856/2021. Reclamació danys vehicle 

	Favorable
	Tipus de votació: unanimitat

	Vista la sol·licitud de reclamació dels danys que va patir el seu vehicle, el dia 2 d'agost de 2021, a causa del mal estat de conservació de la via i la existència d'una pedra de dimensions considerables que hi havia al Vall Fred;
Vist el pressupost presentat núm. 202100000000008, de 17 de setembre de 2021, els danys reclamats pugen a la quantitat de 2.250,00 €;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda trametre aquest expedient a la companyia AXA, asseguradora dels danys de responsabilitat civil de l’Ajuntament de Solsona.


	Expedient 1909/2021. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, tercer trimestre 2021

	Desfavorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del tercer trimestre de l’any 2021;
Atès que el dia 25 de març de 2021, el Ple de l'Ajuntament de Solsona, acordà l'exempció del pagament de les taxes d'ocupació de la via pública de les taules i cadires dels establiments de restauració durant tot l'any 2021;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents acorda no posar a cobrament el padró fiscal de la Taxa per ocupació de la via pública amb taules i cadires del tercer trimestre de l’any 2021.


MERCAT
	Expedient 1490/2021. Justificació absències del mercat setmanal de venda no sedentària, divendres 30 de juliol de 2021

	Favorable
	Tipus de votació: unanimitat

	Vist l’informe presentat pel tècnic de comerç i nucli antic de l’Ajuntament de Solsona i l’Agència de Desenvolupament Local de Solsona i Cardona;
Vist que d’acord amb l’esmentat informe d’uns marxants, han justificat correctament la seva absència d’acord amb els motius d’absència justificada contemplats en l'Ordenança reguladora del mercat municipal de Solsona;
Vist els articles 17 i 18 de l'Ordenança reguladora del mercat municipal de Solsona de venda no sedentària;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda notificar a uns marxants, la seva absència del mercat setmanal de venda no sedentària de Solsona corresponent al divendres 30 de juliol del 2021 i comptabilitzar aquesta absència com a període de vacances ja que cap dels marxants ha notificat cap absència justificada per excusar la seva assistència al mercat setmanal.


PERSONAL
	Expedient 1921/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer el curs: "Com crear una estratègia de continguts per arribar al cor del meu client", organitzat per l'Agència Catalana de Turisme, que s'impartirà en modalitat en línia el dia 25 d'octubre de 2021, de les 10.00 a les 14.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


SALUT
	Expedient 1893/2021. Dia Internacional de la Prematuritat, 17 de novembre

	Favorable
	Tipus de votació: unanimitat

	Vista la sol·licitud presentada i subscrita per Elisabet Farga i Carrera, presidenta de l'Associació de Prematurs de Catalunya, "Som Prematurs", en què exposa que el dia 17 de novembre és el Dia Internacional de la Prematuritat i demana que, per aquest motiu, s'il·lumini de color porpra-lila la façana de l'Ajuntament, per representar la prematuritat i la lluita per la defensa dels drets dels infants nascuts abans de temps;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda il·luminar de color porpra-lila la façana de l'Ajuntament el dia 17 de novembre, en motiu del Dia Internacional de la Prematuritat.


	Expedient 1945/2021. Dia Internacional del Càncer de Mama, 19 d'octubre

	Favorable
	Tipus de votació: unanimitat

	Vista la sol·licitud presentada i subscrita per César García i Sánchez, delegat de la AECC de Solsona, en què exposa que el dia 19 d'octubre és el Dia Internacional del Càncer de Mama, per aquest motiu, s'il·lumini de color rosa la façana de l'Ajuntament;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda il·luminar de color rosa la façana de l'Ajuntament el dia 19 d'octubre, en motiu del Dia Internacional del Càncer de Mama.


SERVEIS 
	Expedient 1749/2021. Inundacions en un local, C/ Camp del Molí

	Favorable
	Tipus de votació: unanimitat

	Vista la sol·licitud, en què, d'una banda, palesa les inundacions que ha patit al local de la seva propietat al carrer del Camp del Molí els dies de pluja degut a que els embornals existents no poden engolir la totalitat de l'aigua de la pluja, i, de l'altra, demana una solució, proposant que es faci un desguàs natural cap a la ribera;
Atès que es disposa de l'autorització del propietari de la finca que cal travessar per menar el desguàs natural fins a la ribera;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda  comunicar al sol·licitant que l'Ajuntament procedirà a realitzar el desguàs natural cap a la ribera.


URBANISME
	Expedient 1769/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/135
Obres a realitzar: reparació del paviment d’accés al supermercat
Registre d’entrada: 2021-E-RE-1037, de 21 de setembre de 2021
Pagament de la llicència: 6 d’agost de 2021.


	Expedient 1484/2021. Llicència urbanística – ampliar la xarxa de gas natural i donar servei a nous clients

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas i donar servei a nous clients al carrer de les Alzineres, pel que s’ha d’executar una escomesa de 1,24 m de longitud, a partir de la xarxa existent, (exp. Mn2021/136);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R. C: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R. C: 20N/mm2 i damunt es col·locarà el panot, en el cas d’acabat en formigó vist se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de forma que s’assoleixi una compactació assimilable al 95% P. M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració de la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i en general quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres seran reparats pel servei municipal corresponent repercutint el seu cost a l’empresa sol·licitant de la llicència d’obres. En relació als serveis municipals, es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes (Gas Natural disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· L’empresa que executi les obres, d’acord amb els condicionants de la llicència, ha de tenir, a disposició de la inspecció municipal, els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1224/2021. Llicència urbanística – instal·lació d'un ascensor en un edifici

	Favorable
	Tipus de votació: unanimitat

	Vista la sol·licitud de llicència d'obres per instal·lar un ascensor a un edifici (exp. Mn2021/137);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· El promotor posarà en coneixement de l’arqueòleg l’evolució d’aquests treballs per tal que en pugui fer un seguiment adequat.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització.
· Un cop finalitzades les obres caldrà presentar:
· Certificat acreditatiu per part del gestor o gestors de residus de la runa generada, que quantifiqui i tipifiqui els residus que han tractat, identificant convenientment l'obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1554/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge (exp. Mn2021/138);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà que els captadors se situïn per sota de 30 cm d'alçada respecte la directriu de la coberta.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1612/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en un habitatge (exp. Mn2021/139);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà que els captadors se situïn per sota de 30 cm d'alçada respecte la directriu de la coberta.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1766/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en un habitatge situat al carrer del Tudó (exp. Mn2021/140);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà que els captadors se situïn per sota de 30 cm d'alçada respecte la directriu de la coberta.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1551/2021. Llicència de segregació 

	Favorable
	Tipus de votació: unanimitat

	Vista la sol·licitud de llicència per a la segregació de la finca amb referència cadastral 7101203CG7570S0001OW, en dues finques independents;
Vist l'informe emès pels Serveis Tècnics Municipals de 8 d'octubre de 2021, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència de segregació de la finca matriu, de manera que en resultaran les entitats següents:
· Finca 4: parcel·la de 188,51 m2.
· Finca 5: parcel·la de 128,40 m2.
2. Comunicar al sol·licitant que caldrà actualitzar les dades cadastrals.


	Expedient 1212/2019. Segregació finca destinada a equipament educatiu, Ptda. de Sant Bartomeu (Escola El Vinyet)

	Favorable
	Tipus de votació: unanimitat

	Vista la sol·licitud presentada pels Serveis Territorials d'Ensenyament a la Catalunya Central en relació a la segregació de la finca registral núm. 8471, propietat de l'Ajuntament de Solsona, inscrita al tom 741, llibre 133, foli 9, de data 26 de juny de 2008, al Registre de la Propietat de Solsona, finca urbana, porció de terreny de 9.972 m2 de superfície, destinada a equipament educatiu, a la partida de Sant Bartomeu, del terme municipal de Solsona, amb referència cadastral núm. 25257A001002250000AP;
Vist que el motiu de la segregació sol·licitada és en referència a la construcció d'una escola d'una línia d'educació infantil i una altra d'educació primària anomenada Escola El Vinyet de Solsona;
Vist que la segregació ha de generar dues finques independents:
· Finca segregada: urbana, porció de terreny de 9.265,29 m2 de superfície, destinada a equipament educatiu, a la partida de Sant Bartomeu, del terme municipal de Solsona. Afronta: a l’est, amb la porció 2 de la finca registral 8471 de la qual se segrega i amb el camí del cementiri; al sud, amb la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest, amb la porció 1 de la finca registral 8471 de la qual se segrega; al nord, amb vial de nova creació, carrer de Francesc Ferrer i Guàrdia i al nord-oest amb la finca registral 8472 de la qual és titular l’Ajuntament de Solsona, destinada a equipaments, serveis tècnics.
· Finca restant (registral 8471 desprès de la segregació): urbana, que consta de dos porcions de terreny amb una superfície total de 706 m2 de superfície, destinada a equipament educatiu, a la partida de Sant Bartomeu, del terme municipal de Solsona. La porció 1, terreny de 495 m2 de superfície, afronta: a l’est, amb finca segregada destinada a equipament educatiu; al sud, amb la finca de la que es va segregar la seva matriu, que constitueix la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest, amb la mateixa carretera de Sant Llorenç de Morunys i al nord amb la finca registral 8472 de la qual és titular l’Ajuntament de Solsona, destinada a equipaments, serveis tècnics. La porció 2, terreny de 211 m2 de superfície, afronta: a l’est, amb el camí del cementiri; al sud, amb la finca de la que es va segregar la seva matriu, que constitueix la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest amb finca segregada destinada a equipament educatiu i al nord amb vial de nova creació, carrer de Francesc Ferrer i Guàrdia.
Vist que la finca segregada amb una superfície de 9.265,29 m2 haurà de ser posada a disposició del Departament d'Educació, lliure de càrregues, gravàmens, servituds i limitacions al domini, per destinar-lo a la construcció i posada en funcionament de l'Escola El Vinyet;
Vist l'informe emès pels serveis tècnics de l'Ajuntament de Solsona a data 15 d'octubre de 2021;
Vist l'informe de validació gràfica en front del parcel·lari cadastral validat per Enginyeria i Integració Ambiental, SLP;
Vist l'informe de Secretaria, i de conformitat amb allò que s'ha fixat en els articles 53.1 r) del Text refós de la Llei municipal i de règim local de Catalunya, aprovat per Decret legislatiu 2/2003, de 28 d'abril, i de l'article 21.1.q) de la Llei 7/1985, de 2 d'abril, reguladora de les bases del règim local;
A proposta de l'alcaldessa i de la regidora delegada d'Urbanisme, Obres i Serveis municipals,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents acorda:
Primer. Autoritzar la segregació de la finca matriu finca registral núm. 8471 amb una superfície de 9.972 m2 i referència cadastral núm. 25257A001002250000AP, de manera que en resultaran les finques independents següents:
· Finca segregada: urbana, porció de terreny de 9.265,29 m2 de superfície, destinada a equipament educatiu, a la partida de Sant Bartomeu, del terme municipal de Solsona. Afronta: a l’est, amb la porció 2 de la finca registral 8471 de la qual se segrega i amb el camí del cementiri; al sud, amb la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest, amb la porció 1 de la finca registral 8471 de la qual se segrega; al nord, amb vial de nova creació, carrer de Francesc Ferrer i Guàrdia i al nord-oest amb la finca registral 8472 de la qual és titular l’Ajuntament de Solsona, destinada a equipaments, serveis tècnics.
· Finca restant (registral 8471 desprès de la segregació): urbana, que consta de dos porcions de terreny amb una superfície total de 706 m2 de superfície, destinada a equipament educatiu, a la partida de Sant Bartomeu, del terme municipal de Solsona. La porció 1, terreny de 495 m2 de superfície, afronta: a l’est, amb finca segregada destinada a equipament educatiu; al sud, amb la finca de la que es va segregar la seva matriu, que constitueix la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest, amb la mateixa carretera de Sant Llorenç de Morunys i al nord amb la finca registral 8472 de la qual és titular l’Ajuntament de Solsona, destinada a equipaments, serveis tècnics. La porció 2, terreny de 211 m2 de superfície, afronta: a l’est, amb el camí del cementiri; al sud, amb la finca de la que es va segregar la seva matriu, que constitueix la finca registral 57 on existeix la casa anomenada «Cabana del Màrtir», titularitat de l’Ajuntament de Solsona; a l’oest amb finca segregada destinada a equipament educatiu i al nord amb vial de nova creació, carrer de Francesc Ferrer i Guàrdia.
Segon. Comunicar la segregació al Registre de la Propietat per a la pràctica dels assentaments corresponents.


	Expedient 1083/2021. Protecció de legalitat urbanística – recurs de reposició contra l'acord de la Junta de Govern Local de 9 d'agost de 2021

	Desfavorable
	Tipus de votació: unanimitat

	Interposat recurs de reposició, contra, l’acord de la Junta de Govern Local adoptat en la seva sessió de data 9 d’agost de 2021.
Vist que el recurs de reposició s’interposa contra un acord de la Junta de Govern Local que no posa fi a la via administrativa;
Vist que únicament es pot interposar un recurs potestatiu de reposició contra els actes que posin fi a la via administrativa, article 123 de la Llei 39/2015 d’1 d’octubre del procediment administratiu comú de les administracions públiques;
Vist l’article 116 c) de la LPACAP que parla de les causes d’inadmissió d’un recurs i, en concret, el seu apartat c) que fa referència que no es pot admetre un recurs contra un acte que no és susceptible de ser recorregut,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Inadmetre el recurs potestatiu de reposició contra l’acord de la Junta de Govern Local de data 9 d’agost de 2021 en entendre que no és susceptible de ser recorregut, ja que no posa fi a la via administrativa i es limita a informar i donar resposta a diferents punts plantejats en una instància, tres punts consistents en:
· Manifestar que no consta llicència d’obres per intervenir en la finca de la recurrent
· Manifestar que l’Ajuntament no ha dut a terme ni ha ordenat cap acció per a restaurar el terreny al seu estat original
· Que les obres efectuades el dia 23 de juny a la zona afectada no han estat encarregades ni executades per l’Ajuntament.
La petició feta en el recurs de revisió passa per tal que aquest Ajuntament revoqui l’acord de la Junta de Govern Local que es limita a donar resposta a diferents peticions sense que resolgui sobre qüestions de fons que posin fi a la via administrativa i, per tant, cal determinar la inadmissió del recurs potestatiu de reposició.
Segon. Malgrat aquesta inadmissió i, per tant, entenent que és innecessari entrar a donar resposta a la resta de qüestions formulades, sí que es donaran resposta a les al·legacions formulades:
1. Que en cap cas les obres realitzades sobre el terreny objecte de l’expedient de protecció de legalitat urbanística no han estat realitzades ni han estat executades ni encarregades per aquest Ajuntament.
2. L’Ajuntament va comunicar la necessitat de dur a terme unes actuacions determinades a la zona afectada per restaurar el terreny al seu estat original, però aquesta execució subsidiària, evidentment, s’hauria dut a terme sobre els terrenys que afecten la titularitat pública, per tant, la zona de camí que, segons ordenança municipal de camins, articles 25 i 26, estableix que l’espai de domini públic ha de ser de 6 metres des de l’eix del camí o 3 metres des de l’aresta de la calçada i que ha de quedar lliure. L’Ajuntament no ha proposat mai efectuar cap altra actuació en zones o espais que puguin afectar a propietats privades.
3. El fet que la societat Solsona VJ 2002, SL, hagi manifestat que ha executat les obres a l’empara de l’administració municipal no implica que aquesta afirmació sigui certa, sinó que és un recurs més que empra dita mercantil en els litigis que tenen oberts els dos particulars per a resoldre les seves controvèrsies.
Que, com es va esmentar, l’Ajuntament no ha concedit cap llicència d’obres per a intervenir en la finca propietat de la recurrent malgrat sí que consta una sol·licitud.
Tercer. Pel que fa a la tramitació de la llicència formulada, en data 21 de juny de 2021, en què demana l’obertura i tancament de la rasa amb pedres naturals mantenint el dret de pas cap a la discoteca, aquest consistori manifesta el mateix que es va contestar a la petició de llicència d’obres sol·licitada en data 31 de maig de 2021, feta per Solsona VJ 2005 SL, registre d’entrada 2021-E-RE-686, en què es va acordar (informe tècnic de data 11 de juny de 2021) que totes les peticions d’actuacions sobre el mateix terreny en litigi, ubicat fins al moment com a zona d’aparcament de la discoteca se suspengui tota vegada que hi ha un conflicte entre particulars sobre el terreny en qüestió i que qualsevol denegació o autorització d’obres que porti a terme aquest organisme pot ser objecte d’interpretació com a posicionament del mateix vers algun dels dos particulars; per tant, es resol suspendre l’atorgament de qualsevol tipus de llicència d’obres sobre aquest terreny fins a la resolució dels conflictes jurídics establerts entre els particulars.
Quart. Que es comuniqui aquest acord als interessats amb indicació al peu dels recursos que, en el seu cas, procedeixin.
Contra els punts 1 i 3 de la present resolució que posa fi a la via administrativa, pot interposar-se, alternativament, un recurs de reposició potestatiu davant aquesta entitat, en el termini d’un mes des de l’endemà de rebre la notificació, de conformitat amb l’article 77 de la Llei 26/2010 de 3 d’agost, de procediment administratiu comú de les administracions públiques o bé interposar directament recurs contenciós administratiu davant el Jutjat contenciós Administratiu de Lleida, en el termini de dos mesos a comptar des de l’endemà de la notificació de la present resolució, de conformitat amb l’article 46 de la Llei 29/1998 de 13 de juliol, de la Jurisdicció contenciosa Administrativa. Si s’optés per interposar recurs potestatiu de reposició en el termini d’un mes, no es podrà interposar recurs contenciós-administratiu fins que aquell sigui resolt expressament o s’hagi produït la seva desestimació per silenci. Tot això sens perjudici que pugui interposar qualsevol altre recurs que pogués estimar més convenient al seu dret.
Respecte a la resta de punts s’entén que no es pot interposar recurs en no resoldre qüestions de fons que posin fi a la via administrativa.


VINYET
	Expedient 1907/2021. Arranjament camí de la partida de Sant Honorat

	Favorable
	Tipus de votació: unanimitat

	Vista la sol·licitud, en què exposa que el camí que porta a la casa Cal Nen i cap a una altra casa veïna de la partida de Sant Honorat està ple d'esvorancs i regates, a causa de la pluja, que dificulten la circulació; exposa que, tot i que l'Ajuntament, de tant en tant, ja l'arranja anivellant-lo i escampant-hi graveta, aquests arranjaments duren ben poc, i demana que s'arregli el camí esmentat amb una capa de reg asfàltic, tal com ja s'ha fet en una part d'aquest camí, concretament el tram que va des de la cruïlla que porta a Cal Fanta fins a la bifurcació del camí que pot dur cap a Cal Nen o cap a Rocafort i, que si de moment no es pot dur a terme l'actuació, s'arregli el camí com s'ha ha anat fet fins ara i que es puguin col·locar uns miralls a les dues corbes de major perillositat que hi ha al camí;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que l'ajuntament durà a terme el manteniment de l'esmentat camí, tal com s'ha anat fent fins ara i, s'estudiarà la possibilitat de buscar solucions de caire més definitiu. 


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

